Ravlića pećina
<s>Ravlića pećina je pećina i arheološki lokalitet na području općine Grude, Bosna i Hercegovina.</s>

<s>Lokacija 
Nalazi se visoko na litici, gotovo 200 m iznad izvora rijeke Tihaljine (Trebižata), na periferiji zaseoka Peć. odakle se pogledom može 
obuhvatiti tok rijeke gotovo do Ljubuškoga.</s>

<s>Morfologija 
Otvor Ravlića pećine okrenut je ka jugu, vodoravan je i prekriven velikim kamenim blokovima.</s><s>Širok je oko 40 m i visok oko 5 m. Ravlića pećina sastoji se od jedne veće i jedne manje dvorane.</s><s>Dubina je 95 metara, a visina varira od 5 do 20 metara.</s><s>Utjecajem vode, stvaraju se razni krečnjački oblici, od kojih su ovdje najviše zastupljeni stalaktiti i kamenice.</s><s>Današnji se izgled pećine, bitno razlikuje od onoga iz vremena kada je bila naseljena.</s><s>To ne govori samo nivo njezina današnjeg dna, na pojedinim mjestima viša i preko 3,5 metara od prvobitnog, već i ogromni blokovi kamena otpali sa stropa pećine, koji potpuno prekrivaju sloj na zapadnoj polovini pećine.</s>

<s>Tokom 2019. pećina je uređena, osvijetljena i zaštićena.</s>

<s>Arheologija</s>

<s>Istraživanje je obavljeno 1977-1980. godine, a obnovljena su u periodu od 2008. - 2010., tokom kojih je istražena manja galerija uz istočnu stijenu pećine, otkrivenu ali neistraženu tokom iskopavanja 1977.-1979.</s><s>Vodio ih je Brunislav Marijanović.n.e. Nalazi upućuju na četri faze razvoja života.</s><s>Urađena je i radiokarbonska analiza C14, na osnovu koje je utvrđeno da najstariji nalazi potiču iz ranog neolita, oko 5600. godine p.n.e. Slijede nalazi iz mlađeg neolita, eneolita, i bronzanog doba.</s>

<s>Prva faza pripada starijem neolitu i za njega je karakteristična izrada grube i fine keramike.</s><s>Radi se o obojanim posudama s ornamentalnim motivima izvedenim pomoću nekoliko tehnika - utiskivanje, urezivanje, žigosanje i u jednom slučaju punktiranje.</s><s>To su odlike impresso-kulture.</s><s>I ovdje je, kao i u Zelenoj pećini, pronađen dječji kostur, što predstavlja jedan širi običaj u mediteranskom kultu mrtvih u svrhu zaštite naselja i izazivanja plodnosti.</s><s>Druga faza pripada mlađem neolitu i karakterizira ga stabilizacija života.</s><s>Keramiku je moguće podijeliti na grubu i finu, s tim da je inventar pronalazaka mnogo veći.</s><s>Kreće se od raznih vrsta zdjela, šolja, tanjira, do posuda raznih oblika, rađenih raznim, pa i vještijim tehnikama.</s><s>Također se u ovoj fazi radi o profinjenijem korištenju boja i bogatijim ornamentalnim ukrasima (višestruke trake, spiraloidni motivi itd.).</s><s>Ova faza pokazuje tipične odlike hvarsko-lisičićke kulture, u kojem dominira bojeni ukras u “crusted” tehnici.</s><s>Među arheološkim nalazima posebno se ističe keramička pintadera, predmet valjkasta oblika s plastično izvedenim spiralnim motivima, koja pripada hvarsko-lisičićkoj kulturi mlađeg neoliti i jedini je nalaz te vrste na čitavom području istočnog Jadrana.</s><s>U funkcionalnom smislu vjerojatno se radi o instrumentu pomoću kojega je pigmentirani spiralni uzorak prenošen i otiskivan na druge medije, tkaninu prije svega.</s><s>Treća faza dio je vremena eneolita i ranog bronzanog doba.</s><s>Ornamenti su izvedeni u više tehnika što sveukupno ovu fazu smješta u cetinsku kulturu, mada se pojavljuju i značajke nekih drugih utjecaja.</s><s>Četvrta faza Ravlića špilje pripada ranom bronzanom dobu.</s><s>Keramički nalazi su dosta skromni (litzen-keramika) i svojstveni su II. fazi cetinske kulture i posuškoj kulturi Nečajno i Sovići faze</s>

<s>Arheološka građa je u Zemaljskom muzeju u Sarajevu, a građa iz 2008.-2010. čuva se u Arheološkoj zbirci Sv. Stjepana u Gorici kod Gruda.</s>

<s>Literatura 
 Alojz Benac - Studije o kamenom i bakarnom dobu u sjeverozapadnom Balkanu, Sarajevo 1964.</s>

<s>Reference</s>

<s>Vanjski linkovi 
 Ravlića pećina - Hercegovački arheološki portal
 Obnovljena Ravlića pećina - nova turistička atrakcija Hercegovine
 Tajne koje čuva Ravlića Pećina (Drinovci, općina Grude) 
 Nerman Pala ZELENA PEĆINA Neolitsko pećinsko naselje u Blagaju</s>

<s>Mostar
R
R
Pećine u Bosni i Hercegovini
Hvarsko-lisičićka kultura</s>

